આરપીએફના અધિકારીના જણાવ્યા મુજબ આરોપી ભૂમિતનું આઇઆરીસીટીસીનું લાઇસન્સ ગત નવેમ્બર માસમાં રદ થઇ ગયું હતું. બાદમાં નવું લાઇસન્સ લેવાની જગ્યાએ તેણે સોફ્ટવેરના ઉપયોગથી નકલી આઇડી બનાવી દીધું હતું અને લાખોની ઇ-ટિકિટ જનરેટ કરતો હતો. ઘણા લાંબા સમયથી આરોપી આ રીતે નકલી આઇડીના ઉપયોગથી ટિકિટો જનરેટ કરતો હતો. આઇઆરસીટીસીના નિયમ મુજબ ઓનલાઇન ટિકિટ ઉપર ૧૦ કે ૨૦ રૂપિયા જ વધુ લઇને ટિકિટ કાઢી આપી શકાય છે, પરંતુ આરોપી ટિકિટ ઉપર એક વ્યક્તિદીઠ ૫૦ કે ૧૦૦ રૂપિયાની વધુ કિંમત લઇ ટિકિટ કાઢી આપતો હતો.